Aarhuus Stifts-Tidende, 1845-10-03
Jenny Lind er i disse Dage den almindelige Gjenstand for Conversationen, Jenny Lind den, over hvem man glemmer Actieudbyttet, Kartoffelsygdommen, Jernbanen og alle de materielle Jnteresser, hvormed man i den senere Tid har beskjæftiget sig. Man drømmer og taler kun om hende, den unge svenske Pige, som om en fortryllende Fre, og vor gode rolige Stad, er uhjælpelig smittet af Jenny Lind=Raseriet, der sikkert ikke vil ophøre for hun er borte og Kjøbenhavnerne ikke mere staae under Jndflydelsen af hendes Trolddom. Da hun i Søndags første Gang skulde optræde i Norma, var Skuespilhuset ved Udsalget af Billetterne formelig beleiret; man søgte at afkjøbe dem, som i Queuen havde erholdt de forreste Pladser, samme mod høje Priser, og efter, at alle Billetter vare udsolgte, erholdt Sjouerne det Sex til Tidobbelte for hvad Billetterne selv havde kostet dem. Dette var nu Forspillet; men om Aftenen, da hun skulde optræde, iførte man sig sin bedste Pynt, som til en stor Høitid; Blomsterudsalgene bleve plyndrede, og mangen ung, haabefuld Digter plagede allerede i foreløbig Begeistring sin unge Muse, for at aftvinge hende nogle Riim, der paa ziirligt guldrandet Papiir tilkastedes Sangerinden. Men hun fortjener den Hyldest, der bragtes hende i Theatret og ved hendes Kjørsel derfra. Er der Nogen, som ved sine Toners Magt forstaaer at bringe Brystet til at spulme, som forstaaer at gjennemstrømme Sjælen med salige Følelser, at lokke Taarer paa Kinden, saa er det Jenny Lind. J hendes klokkerene Toner aander en dyb, reen Følelse, der uvilkaarlig gaaer til Hjertet, og i hendes Spil er der noget saa Fuldendt, men tillige noget saa Naturligt, at man uvilkaarligt maa udbryde: "Ja, hun er født til Skuespillerinde!" Dagen efter hendes Optræden skal den unge Sangerinde have erholdt flere glimrende Beviser paa den Begeistring, hun har vakt, og det vil være nok at sige, at to Timer efter at hendes Concert til i Aften var annonceret, vare alle 3800 Billetter udsolgte. Ogsaa Orchesteret bragte hende en Hyldest, ved igaar ved Prøven paa Ridehuusconcerten at modtage hende med en Fanfare. – Jenny Lind agter kun at optræde i fire Forestillinger paa det kgl. Theater, for hvilke hun hver Aften erholder 200 Species, hvorefter hun agter at reise til England, ifølge en personlig Opfordring fra Dronningen. (*) Jmorges blev et ungt Menneske, ved Navn J.C. Randrup, Bogbindersvend af Profession, arresteret, som sigtet for at have gjort falske Bankosedler og udgivet dem. Han boede alene paa et lille Qvistværelse i et Huus i Frederiksberggade, hvor Politiet skal have fundet endeel Værktøi, nogle halvfuldendte Rigsbankdalersedler og en lille Krukke med Bogtrykker farve. Her er et ualmindeligt Liv i Handelen, og det ikke alene i Kornhandelen, men ogsaa i vor anden Hovedhandelsgreen, Handelen med vestindiske Producter. Dette Aar vil i det Hele blive et mindeværdigt Aar i Danmarks Annaler. Forsynet har udtømt sit rige Overflødigheds=Horn over vore Sletter, vore Colonial=Producter ere søgte, og Høsten af dem har været rig, og der har været en Virksomhed i denne Sommer i Kbhvn., som endog er overgaaet den foregaaende Sommers, der dog ansaaes som en særdeles god. Det er ogsaa kjendeligt, at Armod er i Aftagende; derom ere Alle enige, der have Leilighed til at komme i Berørelse med de fattigere Classer; men vi frygte dog for, at denne Vinter vil blive trykkende for den mindre Formuende: Alle Fornødenheder, og deriblandt netop de to alleruundværligste, Brød og Brænde, stige, og ville efter al Sandsynlighed stige endnu mere. (Ths. Av.)